6. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ. 21718 της 23 Δεκ. 1964/18 Φεβρ.  1965 (ΦΕΚ Β΄ 130) (Διόρθ. Ημαρτ. εν ΦΕΚ Β΄ 204 της 20  Μαρτ. 1965) Περί κανονισμού λειτουργίας ΤΠΒΝ δια την διενέργειαν παροχών εις τα ησφαλισμένα μέλη τούτου. Έχοντες υπ’ όψιν: α)Το άρθρ. 15 του Ν.Δ. 2997/1954 «περί συστάσεως Ταμείου Προνοίας Β.Ν.». β)Την από 25-5-64 πρότασιν του Διοικητικού Συμβουλίου του ΤΠΒΝ διατυπωθείσαν εις το 11ον πρακτικόν της συνεδριάσεως τούτου.  (Αντί για τη σελ. 637(α) Σελ. 637(β) Τεύχος Ε31-Σελ. 135 γ)Την από 21-8-64 σύμφωνον γνώμην του ΑΝΣ διατυπωθείσαν εις το υπ’ αριθ. 18 πρακτικόν συνεδριάσεως τούτου, αποφασίζομεν: Τα κάτωθι εν σχέσει προς την διενέργειαν παροχών εις ησφαλισμένους παρά τω ΤΠΒΝ και την διαδικασίαν πραγματώσεώς των. Ι.Γενικά: 2.Δια του Ν.Δ. 2997/1954 «περί συστάσεως Ταμείου Προνοίας ΒΝ» συνεστήθη το ΤΠΒΝ όπερ ήρξατο λειτουργούν από 1ης Οκτ. 1954. Προς επίτευξιν ευρύθμου και ομαλής λειτουργίας τούτου και προς πληρεστέραν επιτέλεσιν των σκοπών του καθορίζονται κατωτέρω τα είδη της παρεχομένης Προνοίας, η διαδικασία αιτήσεων παροχής Προνοίας και ο τρόπος πραγματώσεως ταύτης. ΙΙ.Είδη παροχών: 3.Συμφώνως προς τας διατάξεις του άρθρ. 1 του ως άνω Ν.Δ. 2997/1954 αι παροχαί του ΤΠΒΝ κατατάσσονται εις τας εξής κατηγορίας: α)Χρηματικής ή άλλης ενισχύσεως κατά την περίπτωσιν εκτάκτων αναγκών δημιουργουμένων συνεπεία βαρείας ασθενείας, θανάτου μέλους της οικογενείας των, τοκετού κλπ. β)Ατόκου δανείου εις περίπτωσιν εκτάκτων αναγκών και μετά τριετίαν από της συστάσεως του παρόντος Ταμείου εξοφλουμένου δια κρατήσεων εκ των αποδοχών του λαβόντος. γ)Δικηγορικής αρωγής. δ)Ιατρικής, φαρμακευτικής ή νοσοκομειακής περιθάλψεως, εις ας περιπτώσεις δεν παρέχεται αύτη υπό του Δημοσίου, τόσον εις τα ησφαλισμένα παρά τω Ταμείω πρόσωπα, όσον και εις τα μέλη της οικογενείας εκάστου τούτων ως και υγιεινή και παιδαγωγική πρόνοια και εν γένει η αντίληψις υπέρ παιδικής ηλικίας των οικογενειών των ησφαλισμένων. ΙΙΙ.Πρόσωπα εις άτινα δύνανται να αφορούν αι παροχαί του ΤΠΒΝ. 4.Τα μέλη του ΤΠΒΝ υπέχουν τας εκ του Νόμου έναντι τούτου υποχρεώσεις και δικαιούνται εις τας υπό τους όρους του Νόμου προς αυτούς παροχάς δι’ ανάγκας είτε αυτών των ιδίων, είτε προσώπων της οικογενείας αυτών. 5.Ως μέλη της οικογενείας του ησφαλισμένου παρά τω ΤΠΒΝ θεωρούνται δια την κατά το Ν.Δ. 2997/54 και την παρούσαν απόφασιν παροχήν προνοίας τα κάτωθι πρόσωπα: α)Η νόμιμος σύζυγος. β)Τα νόμιμα τέκνα. Τα μεν άρρενα εφ’ όσον είναι άγαμα και δεν έχουν συμπληρώσει το 21ον έτος της ηλικίας των ή έχωσιν μεν συμπληρώσει την ανωτέρω ηλικίαν αλλά είναι σωματικώς ή πνευματικώς ανάπηρα. Τα δε θήλεα εφ’ όσον είναι  Σελ. 638(β) Τεύχος Ε31-Σελ. 136 άγαμα ή εν διαζεύξει ανεξαρτήτως ηλικίας εφ’ όσον δεν λαμβάνουν διατροφήν. Επιπροσθέτως αμφότεραι αι κατηγορίαι τέκνων ίνα περιλαμβάνωνται εις την παρά τω ΤΠΒΝ ασφάλισιν δέον όπως στερούνται επαρκών πόρων εξ ιδίας περιουσίας δια την συντήρησίν των. γ)Οι άποροι και ανίκανοι προς εργασίαν γονείς του ησφαλισμένου εξ αίματος, οι ανήλικοι αδελφοί και αι άγαμοι αδελφαί οιασδήποτε ηλικίας εφ’ όσον στερούνται ιδίας περιουσίας και επαρκών πόρων και συντηρούνται υπό του ησφαλισμένου μέλους και δεν κατέχουν οιανδήποτε έμμισθον θέσιν ουδέ συνταξιοδοτούνται. 6.Ο τρόπος αποδείξεως της ιδιότητος των ως άνω προσώπων και της καταστάσεώς των κατά τα ανωτέρω καθορίζεται κατωτέρω εν σχέσει προς εκάστην κατηγορίαν παροχών. ΙV.Γενικαί προϋποθέσεις και στοιχεία υποβαλλομένων αιτήσεων παροχής προνοίας. 7.Αιτήσεις προς παροχήν προνοίας εκ του Τ.Π.Β.Ν. υποβάλλονται εις την διεύθυνσιν ΤΠΒΝ υπό των ενδιαφερομένων, ιεραρχικώς μέσω της προϊσταμένης των Ν. Αρχής. 8.Αι αιτήσεις συντάσσονται κατά τα εν συνεχεία της παρούσης οριζόμενα και συνοδευόμεναι υπό των απαραιτήτων δικαιολογητικών επιδίδονται εις την προϊσταμένην του αιτούντος Ν. Αρχήν (Β. Πλοίον ή Ν. Υπηρεσίαν) με την παράκλησιν όπως διαβιβασθούν αρμοδίως εις την Διεύθυνσιν του Τ.Π.Β.Ν. 9.Αι προϊστάμεναι Ν. Αρχαί λαμβάνουσαι αιτήσεις προς το ΤΠΒΝ εξακριβούν όπως αύται πληρώσιν τους επιβαλλομένους τύπους, και όρους και συνοδεύονται υπό των απαιτουμένων δικαιολογητικών δι’ εκάστην κατηγορίαν παροχών, μετά δε ταύτα υποβάλλουν ταύτας απ’ ευθείας (κατά την διάταξιν της παρ. 8 του άρθρ. 1 του Κανονισμού Αλληλογραφίας ΒΝ εις ΓΕΝ/ΤΠΒΝ μετά σχετικής γνωμοδοτήσεως. «10.1.Οι αιτήσεις των ασφαλισμένων μελών του Τ.Π.Ν., συντάσσονται σε ξεχωριστό φύλλο χάρτου με χαρτόσημο Δημοσίου 10 δραχμών και ένσημο Μετοχικών Ταμείων 3 Δραχμών και πρέπει, απαραιτήτως, να περιέχουν τα παρακάτω στοιχεία: α)Ονοματεπώνυμο και βαθμός του ασφαλισμένου που κάνει την αίτηση. β)Η υπηρεσία στην οποία υπηρετεί και η διεύθυνση της κατοικίας του. γ)Σύντομο και σαφές ιστορικό της συγκεκριμένης υποθέσεως στην οποίαν αφορά, ώστε να προκύπτει η αιτία και το πρόσωπο για το οποίο ζητείται η παροχή προνοίας. δ)Ακριβής καθορισμός της παροχής που ζητείται, κατά το είδος και το ποσό. 2.Οι αιτήσεις πρέπει να υποβάλλονται στο Τ.Π.Ν. μέσα σε ένα χρόνο από την έκδοση των σχετικών δικαιολογητικών, διαφορετικά δεν θα λαμβάνονται υπόψη». Η παρ. 10 αντικαταστάθηκε ως άνω από την παρ. α της Φ.874.Ι/7/82/31 Αυγ.-4 Νοεμ. 1982 (ΦΕΚ Β΄ 881) απόφ. Υπ. Εθνικής Άμυνας. 37.Θ.β.6 Ταμείο Προνοίας Π.Ν. 11.Τα στοιχεία ταύτα απαραίτητα όντα γενικώς δια πάσαν αίτησιν συμπληρούνται υπό των οριζομένων κατωτέρω δια τας καθ’ εκάστην ειδικάς κατηγορίας παροχών. Κατωτέρω εκτίθεται κατ’ αρχήν μεν διαδικασία ήτις λαμβάνει χώραν μέχρι της συζητήσεως των αιτήσεων παροχής προνοίας υπό του Διοικητικού Συμβουλίου του Τ.Π.Β.Ν. μετά σημειώσεως των προσθέτων όρων και στοιχείων των απαιτουμένων δι’ εκάστην ειδικήν κατηγορίαν παροχής προνοίας εν συνεχεία δε η διαδικασία εκτελέσεως των αποφάσεων του Διοικητικού Συμβουλίου, αίτινες λαμβάνονται επί των υποβαλλομένων αιτήσεων. V.Χρηματική ενίσχυσις (τοκετός-έξοδα κηδείαςβοήθημα): 12.Η χρηματική ενίσχυσις δεν δύναται χορηγουμένη είτε εφ’ άπαξ είτε τμηματικώς εντός της αυτής διετίας να υπερβαίνη αθροιστικώς το πενταπλάσιον του βασικού μηνιαίου μισθού του ησφαλισμένου. Ως τοιούτος μισθός λαμβάνεται ο μισθός άνευ οιωνδήποτε κρατήσεων και άνευ επιδομάτων. Ενίσχυσις μείζονος αθροιστικώς ποσού των πέντε μισθών εντός της αυτής διετίας παρέχεται μετά πρότασιν του Διοικητικού Συμβουλίου του Τ.Π.Β.Ν. κατόπιν κοινής αποφάσεως των Υπουργών Εθνικής Αμύνης και Οικονομικών μετ’ έγκρισιν της νομισματικής Επιτροπής. VI.Περιπτώσεις χορηγήσεως χρηματικής ενισχύσεως. Α΄ Τοκετός συζύγου: 13.Συμφώνως προς τας ισχυούσας διατάξεις περί νοσοκομειακής περιθάλψεως κλπ. των στρατιωτικών και των οικογενειών αυτών εις τας περιπτώσεις φυσιολογικού τοκετού, καταβάλλεται υπό του Δημοσίου εφ’ άπαξ επίδομα ίσον προς τα 4/5 της γενικής δαπάνης φυσιολογικής μαιεύσεως εις κλίνην Ββ θέσεως του Μαιευτηρίου Αλεξάνδρα προσηυξημένου κατά 20%. Το εν λόγω επίδομα ανέρχεται εις 1.123 δραχμάς. 14.Κατά συνέπειαν υπό του Τ.Π.Β.Ν. καταβάλλεται κατά κρίσιν του Δ.Σ. μόνον τυχόν επί πλέον του ανωτέρω επιδόματος καταβληθέν ποσόν, εκτός διαφοράς θέσεως περί ης κατωτέρω. 15.Τα μέλη των Στρατιωτικών νοσηλεύονται δαπάναις του Δημοσίου, ως ακολούθως: α)«Εις κλίνας Α΄ θέσεως τα μέλη των Ανωτάτων Αξιωματικών, ως και τα μέλη των μισθολογικώς εξομοιουμένων προς αυτούς». Το εδάφ. α΄ αντικατεστάθη ως άνω δια της παρ. 1 της υπ’ αριθ. 20912 της 13/20 Απρ. 1967 απόφ. Υπ. Εθν. Αμύνης (ΦΕΚ Β΄ 273). β)Εις κλίνας Βα θέσεως τα μέλη των υπολοίπων Στρατιωτικών από του βαθμού του Ανθυποπλοιάρχου και άνω. γ)Εις κλίνας Ββ θέσεως τα μέλη των οικογενειών των Σημαιοφόρων και Αρχικελευστών. δ)Εις κλίνας Γ΄ θέσεως τα μέλη των οικογενειών των Υπαξιωματικών και Ναυτοδιόπων. Λαμβανομένου υπ’ όψιν ότι το εφ’ άπαξ επίδομα επί φυσιολογικού τοκετού αντιστοιχεί εις δαπάνην Ββ θέσεως θέμα καταβολής διαφοράς θέσεως δημιουργείται μόνον δια τα μέλη οικογενειών από του βαθμού του Ανθ/ρχου και άνω. 16.«Για να αντιμετωπιστούν οι επιπλέον δαπάνες τοκετού, το ΔΣ του ΤΠΝ μπορεί να εγκρίνει κατά την κρίση του ενιαίο ποσό παροχής για όλες τις κατηγορίες των βαθμοφόρων, 130.000 δρχ. ή 382 ΕΥΡΩ για τα δυο πρώτα παιδιά και 150.000 δρχ. ή 440 ΕΥΡΩ για κάθε παιδί πέρα από το δεύτερο». H παρ. 16 αντικαταστάθηκε ως άνω από το εδάφ. α΄ παρ. 2 της Αριθ. 954.1/1/02/ 14-31 Ιαν. 2002 (ΦΕΚ Β΄96), Απόφ.Υπ. Εθν. Άμυν. «17.(1)Σε περιπτώσεις τοκετού με καισαρική τομή σε συνδυασμό με αυτά που ισχύουν στις παρ. 15 και 61: α)Παρέχεται το υπολειπόμενο ποσό από εκείνο που εγκρίθηκε από την υγειονομική επιτροπή μέχρι να καλυφθεί το 90% της δαπάνης που αναγνωρίζεται από το Δημόσιο. (β)Παρέχεται ολόκληρο το αντίστοιχο επίδομα φυσιολογικού τοκετού όπως καθορίζεται στην ανωτέρω παρ. 16». Η παρ. 17 αντικαταστάθηκε ως άνω από της παρ. β της 874.1/3/85/16-27 Φεβρ. 1985 (ΦΕΚ Β΄ 102) απόφ. Υπ. Εθν. Άμυνας. «18.-1.Οι αιτήσεις που αφορούν πληρωμή διαφοράς εξόδων τοκετού και τυχόν υφισταμένης διαφοράς θέσεως, συνοδεύονται από τα εξής δικαιολογητικά: α)Ληξιαρχική πράξη γεννήσεως σε πρωτότυπο β)Βεβαίωση από την οικεία Ν. Επιμελητεία περί καταβολής του εφ’ άπαξ βοηθήματος από το Δημόσιο». Η παρ. 18 αντικαταστάθηκε από την παρ. δ της Φ.874.1/7/82/31 Αυγ.-4 Νοεμ. 1982 (ΦΕΚ Β΄ 882) απόφ. Υπ’ Εθνικής Άμυνας. Β΄.Έξοδα Κηδείας: «19.-1.Αίτηση που αφορά κάλυψη εξόδων κηδείας λόγω θανάτου ενός προσώπου από την οικογένεια του ασφαλισμένου μέλους, από αυτά που ορίζονται στην παρ. 5 (εδάφ. γ και δ), πρέπει να συνοδεύεται από τα εξής δικαιολογητικά:  (Αντί για τη σελ. 639(θ) Σελ. 639(ι) Τεύχος      Σελ.       Ταμείο Προνοίας Π.Ν. 37.Θ.β.6 α)Ληξιαρχική πράξη θανάτου. β)Αντίγραφο αποδείξεως. 2.Πρόσθετα δικαιολογητικά απαιτούνται ανάλογα με τη συγγενική σχέση του ασφαλισμένου με το πρόσωπο που πέθανε, σύμφωνα με αυτά που αναφέρονται στις παρακάτω παραγράφους». Η παρ. 19 αντικαταστάθηκε ως άνω από την παρ. δ της Φ.874.1/7/82/31 Αυγ.-4 Νοεμ. 1982 (ΦΕΚ Β΄ 881) απόφ. Υπ. Εθνικής Άμυνας.  «20.-1.Στην περίπτωση που η αίτηση αφορά το θάνατο συζύγου ή τέκνου, προστίθενται στα δικαιολογητικά της παρ. 19 και η προσκόμιση βεβαιωτικού από την αρμόδια Ν. Επιμελητεία περί της καταβολής του ποσού που δικαιούται από το Δημόσιο για έξοδα κηδείας. 2.Στην περίπτωση που η αίτηση αφορά έναν από τους γονείς του ασφαλισμένου, προστίθενται στα δικαιολογητικά της παρ. 19 και υπεύθυνη δήλωση του αιτούντος, με την οποία να δηλώνεται ότι ο γονέας που πέθανε συγκατοικούσε με αυτόν (διαφορετικά που είχε την κατοικία του) και συντηρείτο από αυτόν και ακόμη ότι τα έξοδα κηδείας καταβλήθηκαν από αυτόν και δεν πρόκειται να ληφθούν από άλλο Οργανισμό ή από το Κράτος. Σε αυτή την περίπτωση, αναφέρεται επί πλέον η ατομική περιουσία του γονέως που πέθανε. Ακόμη, απαιτείται πιστοποιητικό οικογενειακής καταστάσεως του προσώπου που πέθανε, για τον καταμερισμό των εξόδων της κηδείας σε περίπτωση που υπάρχουν και άλλοι αδελφοί». Η παρ. 20 αντικαταστάθηκε ως άνω από την παρ. ε της Φ.874.1/7/82/31 Αυγ. 4 Νοεμ. 1982 (ΦΕΚ Β΄ 881) απόφ. Υπ. Εθνικής Άμυνας. 21.Εις περίπτωσιν καθ’ ην η αίτησις αφορά αδελφήν ή αδελφόν του ησφαλισμένου μέλους προστίθενται εις τα εν παρ. 19 δικαιολογητικά και υπεύθυνος δήλωσις του αιτούντος ότι ο αδελφός ή η αδελφή τούτου συνεκατώκει (άλλως που είχεν την κατοικίαν του) μετ’ αυτού και συνετηρείτο υπ’ αυτού ότι προκειμένου περί αδελφού ούτος ήτο ανήλικος ή προκειμένου περί αδελφής, ότι αύτη ήτο άγαμος έτι δε ότι τα έξοδα κηδείας κατεβλήθησαν υπ’ αυτού τούτου του αιτούντος δεν πρόκειται δε να αναληφθούν υπό ετέρου τινός οργανισμού ή του Κράτους. Εν τη δηλώσει ταύτη αναφέρεται και η ατομική περιουσία του αδελφού  Σελ. 640(ι) Τεύχος     Σελ.       ή της αδελφής. Προσέτι απαιτείται πιστοποιητικόν οικογενειακής καταστάσεως θανόντος δια τον επιμερισμόν εξόδων κηδείας εις περίπτωσιν υπάρξεως ετέρων αδελφών. «22.(1).Η εκτίμηση των δικαιολογητικών που προσκομίζονται σύμφωνα με όσα αναφέρονται παραπάνω, για την ανάληψη από το Τ.Π.Ν. των γενομένων εξόδων κηδείας, ενεργείται από το Δ.Σ. του Τ.Π.Ν. βάσει των εξής κριτηρίων: (α)Του μεγέθους ατομικής περιουσίας του μέλους το οποίο έχει πεθάνει. (β)Του ύψους εξόδων κηδείας. 2)Με βάση αυτή την εκτίμηση το Δ.Σ. εγκρίνει το βοήθημα κηδείας που θα παρασχεθεί κατά την απόλυτη κρίση του για τους άμεσα ασφαλισμένους βαθμοφόρους καθώς και για όλα τα προστατευόμενα μέλη της οικογενείας τους, όπως καθορίζονται στο άρθρ. 4 εδάφ. α, β, γ και δ του Ν.Δ. 2997/54. Το βοήθημα αυτό δεν πρέπει σε καμμία περίπτωση να υπερβαίνει τα κατωτέρω ποσά: α.Για τους Αξιωματικούς δρχ. 150.000 β.Για τους Ανθυπασπιστές δρχ. 130.000 γ)Για τους Υπαξιωματικούς δρχ. 120.000». Το εδάφ. 2, που είχε αντικατασταθεί από την 954.2/1/88/1988 (ΦΕΚ Α΄ 89) και 954.1/1/89/ 1989 (ΦΕΚ Β΄ 476), Απόφ. Υπ. Εθν. Άμυνας, αντικαταστάθηκε και πάλι ως άνω από την παρ. β΄ της 954.1/1/90/25 Μαΐου-5 Ιουλ. 1990 (ΦΕΚ Β΄ 395), απόφ. Υπ. Εθν. Άμυνας. (3)Για τους άμεσα ασφαλισμένους καθώς και τις συζύγους και τα παιδιά τους που χορηγούνται έξοδα κηδείας από το Δημόσιο θα πρέπει να προσκομίζεται στο Τ.Π.Ν. βεβαίωση του Ν. Επιμελητή για την είσπραξη του δικαιουμένου από το Δημόσιο χρηματικού ποσού. (4)Οι δηλώσεις των παρ. 20 και 21 υπόκεινται στον έλεγχο του περιεχομένου τους από την Υπηρεσία, που θα προβαίνει κατά κρίση σε όποια ενέργεια κρίνει σκόπιμη για την εξακρίβωση της αλήθειας της δηλώσεως. Ενέργεια αυτού του είδους μπορεί να διατάξει και το Δ.Σ. του Τ.Π.Ν.». Η παρ. 22, αντικαταστάθηκε ως άνω από την παρ. γ της 874.1/3/85/16-27 Φεβρ. 1985 (ΦΕΚ Β΄ 102) απόφ. Υπ. Εθν. Άμυνας. 37.Θ.β.6 Ταμείο Προνοίας Π.Ν. Γ΄ Βοήθημα: 23.Προς αντιμετώπισιν εκτάκτου ανάγκης ησφαλισμένου ως και μέλους της οικογενείας του μη καλυπτομένης υπό των εν τη παρούση αναφερομένων περιπτώσεων, δύναται το Δ.Σ. κατά την απόλυτον κρίσιν αυτού να χορηγή χρηματικόν βοήθημα, κατόπιν αιτήσεως του ενδιαφερομένου. 24.Εις την αίτησιν χορηγήσεως βοηθήματος δέον να αναφέρηται λεπτομερώς η παρουσιασθείσα έκτακτος ανάγκη και επισυνάπτωνται δικαιολογητικά, να δηλούται δε υπευθύνως αν έλαβε εις το παρελθόν έτερον βοήθημα. ΙΙΙ.Άτοκα Δάνεια: Ά΄.Προϋποθέσεις Παροχής Δανείου: 25.Οι ησφαλισμένοι παρά τω Τ.Π.Β.Ν. δικαιούνται να υποβάλλωσιν αίτησιν περί παροχής δανείου μόνον δια τας ανάγκας αυτών ή τας βαρυνούσας αυτούς ανάγκας των προστατευομένων υπό του Τ.Π.Β.Ν. μελών της οικογενείας αυτών. 26.Ως έκτακτοι ανάγκαι δικαιολογούσαι την παροχήν δανείου θεωρούνται εκείναι αι οποίαι λαμβανομένου υπ’ όψιν του βαθμού της περιουσιακής καταστάσεως και των οικογενειακών υποχρεώσεων του ησφαλισμένου δεν δύνανται να αντιμετωπισθούν εκ των μηνιαίων αποδοχών των και δεν πρόκειται να ικανοποιηθώσιν υπό του Δημοσίου ή ετέρου Οργανισμού ή Ταμείου. 27.Ως τοιαύται θεωρούνται ιδία αι ανακύπτουσαι εκ θεομηνιών ατυχημάτων βαρέων νοσημάτων και αναρρώσεως εξ αυτών, γεννήσεως τέκνων επειγούσης επισκευής οικίας κλπ. κατά την κρίσιν του Συμβουλίου περιστατικά. 28.Ο υποβάλλων αίτησιν δέον όπως έχη καταβάλλει ανελλιπώς τας υπέρ του Τ.Π.Β.Ν. εισφοράς του επί μίαν τουλάχιστον τριετίαν. 29.Τηρουμένων των διατάξεων της παρ. 40 του παρόντος ουδείς δικαιούται όπως τύχη δανείου εάν δεν έχη εξοφλήσει ολοσχερώς προγενεστέρως ληφθέν τοιούτον. Β΄.Τύπος Αιτήσεως: 30.Εν τη αιτήσει συντασσομένη επί του κεκενονισμένου χαρτοσήμου και κατά τον συνήθη των αιτήσεων τύπον, αναφέρονται το αιτούμενον ποσόν, η περιουσιακή κατάστασις του αιτούντος και η δικαιολογούσα την παροχήν του δανείου έκτακτος ανάγκη. 31.Εις την αίτησιν επισυνάπτονται τα κάτωθι δικαιολογητικά: α)Βεβαιωτικόν εξ ου πιστοποιείται η ύπαρξις της εκτάκτου ανάγκης εφ’ όσον είναι δυνατή η προσκόμισις τοιούτου. β)Βεβαιωτικόν του οικείου Επιμελητού ότι ο μισθός του αιτούντος δεν υπόκειται εις κρατήσεις δι’ εξόφλησιν ετέρου δανείου εξ ετέρου συναφούς Ταμείου, ή άλλων οφειλών του (ιματισμός, ΜΤΣ, ΠΟΒΝ κλπ.) εν εναντία δε περιπτώσει το είδος και το ύψος τούτων. δ)Δήλωσις ότι εν περιπτώσει απομακρύνσεώς τους εκ των τάξεων του ΒΝ και προς εξόφλησιν του ληφθέντος δανείου εκχωρεί από τούδε τα δικαιώματά του επί του Τ.Π.Β.Ν. 32.Οσάκις η αίτησις περί παροχής δανείου αναφέρεται εις ανάγκας μέλους της οικογενείας του αιτούντος προστατευομένου υπό του Τ.Π.Β.Ν. επισυνάπτεται υπεύθυνος δήλωσις συντεταγμένη κατά τας παρ. 67, 68 και 69 του παρόντος. Γ΄.Διαδικασία εγκρίσεως του δανείου: 33.Η αίτησις υποβάλλεται ιεραρχικώς ως εν παρ. 7, 8, 9, 10 και 11 του παρόντος. 34.Αι αιτήσεις εγγράφονται κατά σειράν λήψεως εις ειδικόν πρωτόκολλον και εισάγονται προς έγκρισιν εις την αμέσως προσεχή συνεδρίαν του Διοικητικού Συμβουλίου. 35.Αιτήσεις αίτινες δεν συνοδεύονται υπό των απαιτουμένων πιστοποιητικών επιστρέφονται προς συμπλήρωσιν. 36.Η έγκρισις γίνεται κατά σειράν προτεραιότητος εκτός αν εξαιρετικαί περιστάσεις επιβάλωσι την κατά προτίμησιν έγκρισιν αιτήσεώς τινος. 37.Το Διοικητικόν Συμβούλιον δύναται να απαιτήση την υποβολήν συμπληρωματικών στοιχείων και να αποφασίση την διεξαγωγήν πάσης ερεύνης προς εξακρίβωσιν της υπάρξεως και της εκτάσεως της ανάγκης του αιτούντος. 38.Το Διοικητικόν Συμβούλιον αποφασίζει κατ’ απόλυτον κρίσιν των μελών αυτού περί παροχής ή μη του Δανείου δυνάμενον να εγκρίνη και ποσόν μικρότερον του αιτηθέντος. «Ο Διευθυντής Τ.Π.Ν. δύναται να εγκρίνη κατά την κρίσιν του την χορήγησιν δανείων εις τα μέλη του Τ.Π.Ν., κατόπιν αιτήσεώς των ως καθορίζεται αύτη εις τας ανωτέρω παρ. 30, 31, 32 και εντός των καθοριζομένων εκάστοτε υπό του Δ.Σ. ορίων χρηματικών ποσών δια λήψιν δανείου. Η ανωτέρω έγκρισις παρέχεται δια την περίπτωσιν εκτάκτων, σοβαρών και επειγούσης φύσεως αναγκών, υφίσταται δε υποχρέωσις του Διευθυντού Τ.Π.Ν. όπως εισάγει τα ως άνω χορηγούμενα δάνεια προς έγκρισιν υπό του Δ.Σ., εις αμέσως προσεχές Συμβούλιον μετά την καταβολήν του δανείου». Η μέσα σε « » περίοδος συμπληρώθηκε ως άνω από την παρ. γ της Φ.874.1/3/80/15-27 Απρ. 1980 (ΦΕΚ Β΄ 396) απόφ. Υπ. Εθνικής Άμυνας. (Αντί για τη σελ. 641(β) Σελ. 641(γ) Τεύχος Ε31-Σελ. 139 Ταμείο Προνοίας Π.Ν. 37.Θ.β.6 39.Εάν προβλέπεται ότι η εξόφλησις του Δανείου δια κρατήσεων ως το κεφάλαιον ΣΤ΄ δεν θα καταστή δυνατή μέχρι της εκ των τάξεων του ΒΝ εξόδου του αιτούντος το Διοικητικόν Συμβούλιον δύναται να μην παράσχη το αιτούμενον δάνειον ή να παράσχη τούτο ηλαττωμένον κατά ποσόν ή υπό ιδιαιτέρους όρους ενδεικνυομένους εκάστοτε υπό των περιστάσεων. Δ΄.Μέγεθος παρεχομένων δανείων: 40.Τα κατά τας διατάξεις του παρόντος δάνειον δεν δύναται να υπερβαίνη το τριπλάσιον του μηνιαίου μισθού (ως ούτος καθορίζεται εν τω Νόμ. 1502 και τροποποιείται εκάστοτε) του ησφαλισμένου. 41.Το προς δανεισμόν συνολικώς διατιθέμενον ποσόν ρυθμίζεται κατά την κρίσιν του Διοικητικού Συμβουλίου και αναλόγως προς τα εκάστοτε διαθέσιμα κεφάλαια του ΤΠΒΝ και το εγκρινόμενον κατά εξάμηνον ποσόν υπό την νομισματικής επιτροπής. Ε΄.Εκτέλεσις των αποφάσεων περί παροχής δανείου: 42.Περί της εγκρίσεως του Δανείου γίνεται μνεία εν τω πρακτικώ της συνεδριάσεως του Διοικητικού Συμβουλίου, βάσει δε τούτου το Ταμίας του ΤΠΒΝ καταβάλει το αναλογούν ποσόν εις τον δικαιούχον παρακρατών το κατά Νόμον χαρτόσημον όπερ και επικολλάται επί του σχετικού ομολόγου περί ού το επόμενον άρθρον. 43.Ο δικαιούχος υπογράφει χρεωστικόν ομόλογον εις τριπλούν έχον ούτω: «Ο υπογεγραμμένος.....……………………….. Βαθμός-Ειδικότης……………υπηρετών εις……… .......και μισθοδοτούμενος παρά ………………...... ομολογώ ότι οφείλω εις το Τ.Π.Β.Ν. δάνειον δραχ…………όπερ έλαβον σήμερον τη αιτήσει μου και κατόπιν αποφάσεως του Δ.Σ. του Ταμείου, ην αποδέχομαι, υποσχόμενος άμα να εξοφλήσω τούτο δια μηνιαίων κρατήσεων επί αποδοχών μου εκ δραχ……….. εκάστης αρχής γενομένης από της μισθοδοσίας του μηνός……………196.. υποχρεούμαι δε όπως μη συνάψω παρ’ ετέρου οργανισμού ή Ταμείου δάνειον και εν γένει να μη δημιουργήσω οφειλάς η εξόφλησις των οποίων ήθελε δυσχεράνη την επιστροφήν του παρόντος δανείου». Εν Αθήναις τη……………………19…. Ο Λαβών ΣΤ΄.Εξόφλησις ληφθέντων δανείων: 44.Η εξόφλησις του δανείου γίνεται δια  κρατήσεων επί του μηνιαίου μισθού του λαβόντος  Σελ. 642(γ) Τεύχος Ε31-Σελ. 140 τούτο, μέχρι του εκάστοτε ορίου του ακατασχέτου και εις δόσεις μέχρι 20 κατ’ ανώτατον όριον και αναλόγως των ιδιαιτέρων συνθηκών υπό τας οποίας αιτείται και λαμβάνεται το δάνειον και μετ’ απόφασιν του Δ.Σ. του Τ.Π.Β.Ν. 45.Η παρακράτησις υπό των Ν. Επιμελητών των μηνιαίων δόσεων ενεργείται βάσει του πρωτοτύπου του υπογραφέντος ήδη χρεωστικού ομολόγου, το οποίον διαβιβάζεται εις τον αρμόδιον Ν. Επιμελητήν μερίμνη του Τ.Π.Β.Ν. Αι ενεργούμεναι κρατήσεις καταχωρούνται εις την οπισθίαν όψιν του αποσταλέντος ομολόγου. Η απόδοσις των παρακρατουμένων υπό των Ν. Επιμελητών ποσών ενεργείται κατά μήνα δια χρηματικών Επιταγών επί Επιμελητού ΓΕΝ. 46.Ο Οφειλέτης δικαιούται όπως επιστρέψη το ληφθέν δάνειον εν όλω ή εν μέρει και προ του χρόνου εξοφλήσεως αυτού δια των μηνιαίων κρατήσεων. 47.Περί της εξοφλήσεως του δανείου συντάσσεται βεβαίωσις υπογραφησομένη υπό του Ταμίου του ΤΠΒΝ εφ’ όσον αιτηθή τοιαύτη. 48.Εάν ο οφειλέτης εξέλθη των τάξεων του ΒΝ προς της εξοφλήσεως του ληφθέντος δανείου το παραμένον ανεξόφλητον υπόλοιπον κρατείται εκ του δικαιουμένου βοηθήματος ή επιστροφής κρατήσεων εκ του ΤΑΒΝ. 49.Εάν παραμείνη παρά ταύτα υπόλοιπον ανεξόφλητον κατόπιν της εκχωρήσεως των εκ Τ.Α.Β.Ν. δικαιωμάτων του περί ου παρ. 31δ συνεχίζονται αι ως άνω κρατήσεις επί της τυχόν απονεμηθείσης αυτώ συντάξεως ή μερίσματος εκ του ΜΤΒΝ. Ζ΄.Τρόπος διενεργείας κρατήσεων: 50.Η λήψις δανείου και η εξόφλησις τούτου καταχωρείται εν τη μερίδι του ησφαλισμένου. 37.Θ.β.6 Ταμείο Προνοίας Π.Ν. 51.Δι’ έκαστον οφειλέτην τηρείται και ιδιαίτερον ατομικόν δελτίον δια του οποίου παρακολουθείται η κανονική διενέργεια των κρατήσεων μέχρις εξοφλήσεως. VIII.Δικηγορική αρωγή: 52.«Η δικηγορική αρωγή εις τα ησφαλισμένα παρά τω ΤΠΒΝ μέλη παρέχεται υπό του προς τούτο συμβεβλημένου μετά του Ταμείου Προνοίας Β.Ν. επί παγία περιοδική αμοιβή δικηγόρου συνισταμένη εις τα εξής: Το εντός « » πρώτον εδάφιον αντικατεστάθη ως άνω δια της παρ. 4 της υπ’ αριθ. 20912 της 13/20 Απρ. 1967 αποφ. Υπ. Εθν. Αμύνης (ΦΕΚ Β΄ 273). α)Γνωμοδοτήσεις επί παντός νομικού θέματος αφορώντος εις δικαιώματα ή υποχρεώσεις πάσης φύσεως των ησφαλισμένων μελών ή προσώπων της οικογενείας αυτών εκ των παρ. 7 οριζομένων εκτός αν ταύτα αναφέρονται εις τας σχέσεις των ησφαλισμένων μελών προς την υπηρεσίαν. β)Εκπροσώπησις του ησφαλισμένου μέλους ή προσώπου της οικογενείας εκ των ανωτέρω επί δικαστηρίω (πολιτικώ ποινικώ ή διοικητικώ) της περιφερείας Αθηνών-Πειραιώς εφ’ όσον δεν αφορά, διαφοράν εν η αντίδικος είναι το ΒΝ ή πρόσωπον ανήκον εις την οικογένειαν του ησφαλισμένου μέλους κατά τα εν παρ. 7 οριζόμενα. 53.Προς παροχήν δικηγορικής αρωγής δέον να υποβληθή υπό του ησφαλισμένου παρά τω ΤΠΒΝ μέλους αίτησις συμφώνως προς τα εν τοις παρ. 7, 8, 9, 10 και 11 οριζόμενα. Εφ’ όσον η υπόθεσις δι’ ην ζητείται δικηγορική αρωγή αφορά αυτόν τούτον τον αιτούντα ή την σύζυγόν του ουδέν πρόσθετον δικαιολογητικόν απαιτείται. 54.Εις περίπτωσιν καθ’ ην η αίτησις αφορά υπόθεσιν τέκνου του ησφαλισμένου μέλους δέον να επισυνάπτεται τη αιτήσει υπεύθυνος δήλωσις εν η δηλούται το φύλον του τέκνου η ηλικία του, εφ’ όσον πρόκειται περί θήλεος άνω των 14 ετών ότι τούτο είναι άγαμον ή εν διαζεύξει. Εφ’ όσον η αίτησις αφορά υπόθεσιν άρρενος τέκνου έχοντος ηλικίαν άνω των 21 ετών πλην όμως αναπήρου επισυνάπτεται και βεβαίωσις ιατρού περί της αναπηρίας ταύτης. 55.Εις περίπτωσιν καθ’ ην η αίτησις αφορά υπόθεσιν ενός των γονέων του ησφαλισμένου μέλους, δέον να επισυνάπτεται τη αιτήσει και υπεύθυνος δήλωσις του αιτούντος ότι ο γονεύς του συγκατοικεί (άλλως πού έχει την κατοικίαν του) μετ’ αυτού και συντηρείται υπ’ αυτού τούτου του αιτούντος. 56.Εις περίπτωσιν καθ’ ην η αίτησις αφορά υπόθεσιν αδελφού ή αδελφής του ησφαλισμένου μέλους δέον να επισυνάπτεται τη αιτήσει και υπεύθυνος δήλωσις του αιτούντος, ότι ο αδελφός ή η αδελφή τούτου συγκατοικεί (άλλως πού κατοικεί) μετ’ αυτού και συντηρείται υπ’ αυτού και ότι προκειμένου περί αδελφού ούτος είναι ανήλικος ή προκειμένου περί αδελφής αύτη είναι άγαμος. Εν τη δηλώσει ταύτη αναφέρεται και η ατομική περιουσία ως και το ύψος των μηνιαίων εισοδημάτων του αδελφού ή της αδελφής. (Μετά τη σελ. 642(γ) Σελ. 642,01 Τεύχος Ε31-Σελ. 141 Ταμείο Προνοίας Π.Ν. 37.Θ.β.6 37.Θ.β.6 Ταμείο Προνοίας Π.Ν. 57.«Αιτήσεις δια δικηγορικήν αρωγήν, υποβαλλόμεναι κατά τα ανωτέρω οριζόμενα θεωρούνται υπό του Διευθυντού ΤΠΒΝ μεθ’ ο πρωτοκολλούμεναι διαβιβάζονται δια σημειώματος εις τον συμβεβλημένον μετά του ΤΠΒΝ δικηγόρον, όστις επιλαμβάνεται της υποθέσεως εν προφορική πάντοτε συνεννοήσει μετά του ενδιαφερομένου. Εις περιπτώσεις επειγούσης ανάγκης δύνανται οι ησφαλισμένοι να υποβάλλωσι τας σχετικάς αιτήσεις των εις το ΤΠΒΝ μέσω του ως άνω δικηγόρου». Η παρ. 57 αντικατεστάθη ως άνω δια της παρ. 5 της υπ’ αριθ. 20912 της 13/20 Απρ. 1967 αποφ. Υπ. Εθν. Αμύνης (ΦΕΚ Β΄ 273). 58.«Εις το Δ.Σ. του ΤΠΒΝ, αναφέρεται περιοδικώς ο αριθμός των υποβαλλόντων αίτησιν δικηγορικής αρωγής. Το Δ.Σ δύναται να διατάξη την διακοπήν της περαιτέρω δικηγορικής αρωγής, εφ’ όσον ήθελε διαπιστώσει ότι συντρέχει ειδικός και αποχρών λόγος προς τούτο». Η παρ. 58 αντικατεστάθη ως άνω δια της παρ. 6 της υπ’ αριθ. 20912 της 13/20 Απρ. 1967 αποφ. Υπ. Εθν. Αμύνης (ΦΕΚ Β΄ 273). 59.«Η παγία κατά μήνα αμοιβή του μετά του ΤΠΒΝ, προς παροχήν της ανωτέρω προβλεπομένης αρωγής συμβεβλημένου δικηγόρου ορίζεται δια σχετικής συμφωνίας μεταξύ του ΤΠΒΝ και εν λόγω δικηγόρου και κατόπιν αποφάσεως του Δ.Σ. του Ταμείου». Η παρ. 59 αντικατεστάθη ως άνω δια της παρ. 7 της υπ’ αριθ. 20912 της 13/20 Απρ. 1967 αποφ. Υπ. Εθν. Αμύνης (ΦΕΚ Β΄ 273). ΙΧ.Ιατρική Φαρμακευτική και νοσοκομειακή περίθαλψις. 60.Την ιατρικήν, φαρμακευτικήν και νοσοκομειακήν περίθαλψιν τόσον των εις το Ταμείον ησφαλισμένων προσώπων όσον και των μελών της οικογενείας εκάστου τούτων, έχει αναλάβει το Δημόσιον. «61.Κατά συνέπεια η περίθαλψη του Ταμείου περιορίζεται στην πληρωμή: (1)Τυχόν μη εγκρινομένων σε βάρος του Δημοσίου δαπανών. (2)Ποσοστού, επί του ποσού που βαρύνει σύμφωνα με τις ισχύουσες διατάξεις τον ασφαλισμένο για τις δαπάνες που εγκρίνονται σε βάρος του Δημοσίου. (3)Ποσοστό για την αγορά προθέσεων ορθοπεδικών ειδών και υγειονομικών συσκευών για ατομική χρήση και μέχρι να συμπληρωθεί το 90% της δαπάνης, σύμφωνα με το τιμολόγιο του Δημοσίου». Η παρ. 61 αντικαταστάθηκε ως άνω από την παρ. δ της 874.1/3/85/16-27 Φεβρ. 1985 (ΦΕΚ Β΄ 102) απόφ. Υπ. Εθν. Άμυνας. Α΄.Παροχή εξόδων προμηθείας φαρμάκων: 62.Αίτησις αφορώσα κάλυψιν εν όλω εξόδων προμηθείας φαρμάκων υποβάλλεται εις το Τ.Π.Β.Ν. μόνον εάν δεν καθίσταται δυνατή η κάλυψις των εξόδων τούτων υπό του Δημοσίου κατά τους όρους υφ’ ους παρέχονται ταύτα. Εις την αίτησιν εκτός της εν αυτή αναφερομένης αιτίας προμηθείας φαρμάκων δέον να επισυνάπτωνται τα εξής δικαιολογητικά: α)Βεβαίωσις ιατρού του Β.Ν. περί υπάρξεως ανάγκης προμηθείας των φαρμάκων τούτων άλλως η συνταγή τούτου. Συν τη βεβαιώσει ταύτη δέον όπως να γίνεται μνεία του προσώπου εις ο αφορά η ανάγκη αύτη εφ’ όσον η συνταγή κρατείται υπό του Φαρμακείου θα προσκομίζεται αντίγραφον ταύτης δεόντως επικεκυρωμένον. β)Απόδειξις πληρωμής της αξίας των φαρμάκων. 63.Εφόσον το πρώτον δικαιολογητικόν δεν είναι υπηρεσιακόν, αλλά προέρχεται εξ ιδιωτικής πηγής, ή και άλλης τινός δημοσίας υπηρεσίας δέον συν τη αιτήσει να προσκομίζεται και βεβαιωτικόν ιατρού Β.Ν. έστω και εκ των υστέρων δικαιολογούν την δαπάνην. 64.Μνεία εν τη αιτήσει ότι η συνταγή του ιατρού εκρατήθη υπό του φαρμακείου εις ο εγένετο η προμήθεια δεν αναπληρεί το υπό το στοιχ. α΄ της παρ. 63 δικαιολογητικόν δια τούτο δέον να λαμβάνηται παρά του θεράποντος ιατρού πρόσθετον βεβαιωτικόν εφ’ απλού χάρτου, οσάκις η συνταγή πρόκειται να κρατηθή υπό του φαρμακείου. 65.Εάν η προμήθεια των φαρμάκων αφορά αυτό τούτο το ησφαλισμένον μέλος ή την σύζυγον τούτου ουδέν πρόσθετον δικαιολογητικόν απαιτείται. Δεδομένων όμως των περιορισμών τους οποίους θεσπίζει το άρθρ. 4 του Ν.Δ. 2997/1954 περί συστάσεως του Τ.Π.Β.Ν. απαιτούνται πρόσθετα δικαιολογητικά οσάκις η προμήθεια των φαρμάκων αφορά έτερον μέλος της οικογενείας του ησφαλισμένου μέλους κατά τας εν ταις επομέναις παραγράφοις διακρίσεις. 66.Εις περίπτωσιν καθ’ ην η παροχή προνοίας αφορά ένα εκ των γονέων του ησφαλισμένου μέλους δέον να επισυνάπτωνται τη αιτήσει εκτός των εν παρ. 63 δικαιολογητικών και υπεύθυνος δήλωσις του αιτούντος ότι ο γονεύς δι’ ον αιτείται την παροχήν προνοίας συγκατοικεί και συντηρείται υπ’ αυτού (άλλως πού κατοικεί) αν ούτος κέκτηται μηνιαίας αποδοχάς ή εισόδημα εξ οιασδήποτε πηγής και ποίας πάντων αποκλείονται γονείς οίτινες συνταξιοδοτούνται ή μισθοδοτούνται δι’ οιουδήποτε ποσού και ότι δεν υφίστανται άλλοι αδελφοί ή εις περίπτωσιν υπάρξεως αναγραφήν αυτών. 67.Εις περίπτωσιν καθ’ ην η παροχή προνοίας αφορά τέκνον του ησφαλισμένου μέλους δέον να επισυνάπτεται τη αιτήσει, εκτός των εν παρ. 63 δικαιολογητικών, υπεύθυνος δήλωσις του αιτούντος εν η δηλούται ρητώς το φύλον του τέκνου η ηλικία του και ότι τούτο στερείται παντελώς ή επαρκών πόρων εξ ιδίας περιουσίας προς συντήρησίν του, έτι δε εφ’ όσον πρόκειται περί άρρενος τέ κνου άνω των 21 πλην όμως ον ανάπηρον συν τη ως άνω υπευθύνω δηλώσει θα επισυνάπτεται και βεβαίωσις ιατρού περί της αναπηρίας ταύτης. (Αντί για τη σελ. 643(β) Σελ. 643(γ) Τεύχος Η12-Σελ. 121 Ταμείο Προνοίας Π.Ν. 37.Θ.β.6 68.Εις περίπτωσιν καθ’ ην η παροχή προνοίας αφορά αδελφήν ή αδελφόν του ησφαλισμένου μέλους δέον να επισυνάπτεται τη αιτήσει, εκτός των εν παρ. 63 δικαιολογητικών και υπεύθυνος δήλωσις του αιτούντος ότι ο αδελφός ή η αδελφή δι’ ον αιτείται την παροχήν προνοίας συγκατοικεί μετ’ αυτού (άλλως πού κατοικεί) και συντηρείται υπ’ αυτού ότι προκειμένου περί αδελφού ότι ούτος είναι ανήλικος ή προκειμένου περί αδελφής αύτη είναι άγαμος. Εν τη υπευθύνω ταύτη δηλώσει αναφέρεται αν ούτος κέκτηται μηνιαίας αποδοχάς ή εισοδήματα εξ οιασδήποτε πηγής και ποίας. Πάντως αποκλείονται γονείς οίτινες συνταξιοδοτούνται ή μισθοδοτούνται δι’ οιουδήποτε ποσού. Επίσης αναφέρεται ότι δεν υφίστανται έτεροι αδελφοί ή εις περίπτωσιν υπάρξεως αναγραφήν αυτών. Τα εν παρ. 22 οριζόμενα περί εξακριβώσεως της αληθείας του περιεχομένου των δηλώσεων ισχύουν και εν προκειμένω. 69.«Αίτησις αφορώσα κάλυψιν μέρους εξόδων προμηθείας φαρμάκων, τουτέστιν πληρωμήν προς τον ησφαλισμένον ποσοστού της αναγνωριζομένης (βάσει του βιβλιαρίου νοσηλείας) εις βάρος του Δημοσίου δαπάνης, συνοδεύεται υπό υπευθύνου δηλώσεως τούτου, θεωρημένης υπό του Κυβερνήτου ή Προϊσταμένου του και συντεταγμένης ως το συνημμένον υπόδειγμα». Η παρ. 69 αντικατεστάθη ως άνω δια της παρ. 8 της υπ’ αριθ. 20912 της 13/20 Απρ. 1967 αποφ. Υπ. Εθν. Αμύνης (ΦΕΚ Β΄ 273). Κατωτέρω παρατίθεται το υπόδειγμα της υπευθύνου δηλώσεως. ΥΠΕΥΘΥΝΟΣ ΔΗΛΩΣΙΣ Ο κάτωθι υπογεγραμμένος (βαθμός-ειδικότης) ……………………………………………....... (ονοματεπώνυμον…………………………………. Υπηρετών εις ……………………………δηλώ υπευθύνως και εν γνώσει των συνεπειών του Νόμου, περί ψευδούς δηλώσεως ότι κατέβαλον βάσει του υπ’ αριθ………………βιβλιαρίου νοσηλείας επ’ ονόματι……………………………… αριθ. εντολής τούτου………………………………. 1.Δια νοσοκομειακήν περίθαλψιν εις    (τίτλος Νοσοκομείου ή Κλινικής… ……………..το ποσόν των δραχ…    …………    ποσοστόν αντιπροσωπεύον το…….%    του ολικού ποσού, ανερχομένου εις     δραχ.                                                 Σελ. 644(γ) Τεύχος Η12-Σελ. 122 2.Δια ιατρικήν περίθαλψιν το ποσόν    των δραχ…………………………     ποσοστόν αντιπροσωπεύον το …..%    του ολικού ποσού, ανερχομένου εις    δραχ………………………………. 3.Δια φαρμακευτικήν περίθαλψιν το     ποσόν των δραχ…………………    ………….    ποσοστόν αντιπροσωπεύον το…..%    του ολικού ποσού, ανερχομένου εις     δραχ……………………………..    ………… 4.Δια θεραπείαν οδόντων, το ποσόν        των δραχ………………………..    ………….    ποσοστόν αντιπροσωπεύον το…..%    του ολικού ποσού, ανερχομένου εις    δραχ………………………………. 5.Δια προσθετικήν εργασίαν οδόντων    το ποσόν των δραχ…………………   ……….    ποσοστόν αντιπροσωπεύον το……%    του ολικού ποσού, ανερχομένου εις    δραχ………………………………. ……… Σύνολον καταβληθέντος ποσού δραχ.   ............ Εν…………………..τη………………….19…..                                Ο Δηλών ΕΘΕΩΡΗΘΗ Δια το ακριβές της      δηλώσεως (1)          (Τ.Σ.) Ο Κυβερνήτης ή Δ/ντής Σημ: (1)Εις ην περίπτωσιν δεν είναι δια τον              Κυβερνήτην ή Δ/ντήν προσιτόν το βι             βλιάριον ίνα ούτος ελέγξη προσωπι             κώς την ακρίβειαν της δηλώσεως θα              διαγράφεται η ένδειξις «δια το ακρι             βές της δηλώσεως» το βιβλιάριον όμως              θα προσκομίζεται απαραιτήτως εις το              ΤΠΒΝ κατά την είσπραξιν του υπό τού             του χορηγουμένου ποσού ίνα το ΤΠΒΝ              προβαίνη εις τον έλεγχον της              ακριβείας. 37.Θ.β.6 Ταμείο Προνοίας Π.Ν. Β΄.Παροχή εξόδων νοσοκομειακής περιθάλψεως: 70.Αίτησις αφορώσα κάλυψιν εν όλω εξόδων νοσοκομειακής περιθάλψεως υποβάλλεται εις το ΤΠΒΝ μόνον εάν δεν καθίσταται δυνατή η κάλυψις των εξόδων τούτων υπό του δημοσίου κατά τους όρους υφ’ ους παρέχονται ταύτα. Εις την αίτησιν εκτός της εν αυτή αναφερομένης αιτίας εισόδου εις Νοσοκομείον δέον να επισυνάπτωνται τα εξής δικαιολογητικά: α)Βεβαίωσις ιατρού Β.Ν. Στρατού ξηράς ή της ΕΒΑ ή πολιτικού περί της ανάγκης νοσηλείας του προσώπου όπερ αφορά η αίτησις. β)Απόδειξις πληρωμής του αιτουμένου ποσού εκδοθείσα παρά του οικείου νοσοκομείου, εν η εμφαίνονται το καταβληθέν ποσόν εις δραχμάς, το νοσηλευθέν πρόσωπον και ο καταβαλών τα περί ων ο λόγος νοσήλεια. 71.Εάν τα έξοδα νοσηλείας αφορούν αυτό τούτο το ησφαλισμένον μέλος ή την σύζυγον τούτου ουδέν πρόσθετον δικαιολογητικόν απαιτείται. Πάντως το καταβλητέον ποσόν καθορίζεται κατά την απόλυτον κρίσιν του Δ.Σ. του ΤΠΒΝ. 72.Εις περίπτωσιν καθ’ ην τα έξοδα νοσηλείας αφορούν ένα εκ των γονέων του ησφαλισμένου μέλους δέον να προστίθεται και το εν παρ. 68 δικαιολογητικόν εάν τέλος αφορούν αδελφόν ή αδελφήν του ησφαλισμένου μέλους να προστίθηται και το εν παρ. 69 δικαιολογητικόν. 73.Τα εν παρ. 70 οριζόμενα περί της εκτιμήσεως των δικαιολογητικών υπό του Δ.Σ. του ΤΠΒΝ και της εγκρίσεως των αιτήσεων έχουσιν εφαρμογήν και εν προκειμένω. Ομοίως ισχύουν τα εν παρ. 22 περί ελέγχου της αληθείας του περιεχομένου των ως άνω δηλώσεων. 74.«Αίτησις αφορώσα κάλυψιν μέρους νοσοκομειακής περιθάλψεως, τουτέστιν πληρωμήν προς ησφαλισμένον ποσοστού της αναγνωριζομένης (βάσει του βιβλιαρίου νοσηλείας) εις βάρος του Δημοσίου δαπάνης, συνοδεύεται υπό υπευθύνου δηλώσεως, ως αύτη καθορίζεται υπό της παρ. 69 της παρούσης». Η παρ. 74 αντικατεστάθη ως άνω δια της παρ. 9 της υπ’ αριθ. 20912 της 13/20 Απρ. 1967 αποφ. Υπ. Εθν. Αμύνης (ΦΕΚ Β΄ 273). «Γ΄.Παροχή εξόδων ιατρικής και οδοντιατρικής αμοιβής». Η επικεφαλίς της παρ. 75 αντικατεστάθη ως άνω δια της παρ. 10 της υπ’ αριθ. 20912 της 13/20 Απρ. 1967 αποφ. Υπ. Εθν. Αμύνης (ΦΕΚ Β΄ 273). 75.Εις την περίπτωσιν ταύτην ισχύουν πάντα τα εν τω προηγουμένω κεφαλαίω και δη εν ταις παρ. 72-75 οριζόμενα αναλόγως προσηρμοσμένα προς το γεγονός της υπό ιδιώτου ιατρού ενεργηθείσης ιατρικής περιθάλψεως, άνευ εισαγωγής εις Νοσοκομείον. «Δ΄.Έξοδα ιατροφαρμακευτικής περιθάλψεως δια τα οποία ουδεμία δαπάνη αναγνωρίζεται υπό του Δημοσίου». «76.1.Για κάθε δαπάνη αμοιβής ιατρού ή προμηθείας φαρμάκων κλπ., η οποία δεν αναγνωρίζεται από το Δημόσιο, η σχετική αίτηση πρέπει να συνοδεύεται από τα ακόλουθα δικαιολογητικά: α)Βεβαίωση ιατρού του Π.Ν. για την ανάγκη της θεραπείας ή της φαρμακευτικής αγωγής. β)Απόδειξη ή τιμολόγιο πληρωμής του ιατρού ή φαρμακοποιού ή εργαστηρίου κλπ. που θα αναγράφεται λεπτομερώς η αιτία και το ποσόν που κατεβλήθη. 2.Σε περίπτωση υποβολής δαπάνης για αμοιβή ιατρού λόγω παροχής υπηρεσιών του για εξέταση ασθενούς που είναι εγκεκριμένη από την Α.Ν.Υ.Ε., η παραπάνω βεβαίωση θα παρέχεται από την Α.Ν.Υ.Ε. ή από το Διευθυντή του κατά περίπτωση Ν. Νοσοκομείου. 3.Σε όλες τις περιπτώσεις που αναφέρθηκαν καταβάλλεται από το Τ.Π.Ν. ποσοστό από 50% μέχρι 90% της δαπάνης που επραγματοποιήθηκε κατά την κρίση του Διοικητικού Συμβουλίου. 4.Για την περίπτωση χρήσεως αποκλειστικής νυκτερινής νοσοκόμου, παρέχεται ποσοστό μέχρι 60%, για κάθε μία από τις νυκτερινές απασχολήσεις που δεν αναγνωρίσθηκαν για την περίπτωση από το Δημόσιο ή από άλλο ασφαλιστικό οργανισμό και μέχρι 90 απασχολήσεις κατά προστατευόμενο ασθενή σε 2 χρόνια». Η παρ. 76, που είχε αντικατασταθεί από την 20912/1967 και Φ.874.1/3/80/1980 (ΦΕΚ Β΄ 396) αντικαταστάθηκε και πάλι ως άνω από την παρ. ζ της Φ.874.1/7/82/31 Αυγ.-4 Νοεμ. 1982 (ΦΕΚ Β΄ 881) απόφ. Υπ. Εθνικής Άμυνας. «77.(1)Σε όλες τις περιπτώσεις οδοντοθεραπείας, οδοντοπροσθετικών και ορθοδοντικών εργασιών το Τ.Π.Ν. συμβάλλει με τις κατωτέρω παροχές κατά κρίση του Δ.Σ.: (Αντί για τη σελ. 645(ι) Σελ. 645(ια) Τεύχος       Σελ.       Ταμείο Προνοίας Π.Ν. 37.Θ.β.6 (α)Για τις περιπτώσεις που ορισμένο ποσοστό καταβάλλεται από το Δημόσιο το Τ.Π.Ν. παρέχει ανάλογο ποσοστό της συνολικής δαπάνης που αναγνωρίζεται από το Δημόσιο και μέχρι να συμπληρωθεί το 90% αυτής, σύμφωνα με το τιμολόγιο του Δημοσίου.  (β)Παρέχεται ποσοστό 30%, επί της αξίας του υλικού που χρησιμοποιήθηκε, κατά την κρίση του Δ.Σ. του Τ.Π.Ν. και για όλα τα ασφαλισμένα μέλη του Τ.Π.Ν.. (2)Σημειώνεται σαν γενικός περιορισμός, ότι το ύψος των ποσών, που θα χορηγούνται από το Τ.Π.Ν. για οδοντιατρικές εργασίες στους ασφαλισμένους και τα προστατευόμενα μέλη της οικογενείας τους, δεν θα υπερβαίνει κατ’ άτομο το ποσό των 100.000 δραχμ. για πέντε χρόνια και τις 50.000 για κάθε χρόνο» Η παρ. 77 αντικαταστάθηκε ως άνω από την παρ. ε της 874.1/3/85/16-27 Φεβρ. 1985 (ΦΕΚ Β΄ 102) απόφ. Υπ. Εθν. Άμυνας. 78.«Αι υπό του Τ.Π.Ν. παροχαί ομού μετά των τυχόν υπό του Δημοσίου παρεχομένων τοιούτων περί ων αι παρ. 61 έως και 79 δεν δύνανται να υπερβαίνουν το 90% του συνόλου της υπό του Δημοσίου αναγνωριζομένης εις τον ησφαλισμένον δαπάνης. Κατ’ εξαίρεσιν δύναται κατά την κρίσιν του Δ. Συμβουλίου του Ταμείου Προνοίας και αναλόγως της οικονομικής καταστάσεως του Ταμείου, να καταβληθή εις τον ησφαλισμένον ποσοστόν της προκυπτούσης διαφοράς μεταξύ της υπό του Δημοσίου αναγνωριζομένης δαπάνης και της υπό του ησφαλισμένου πραγματοποιηθείσης τοιαύτης. Το ποσοστόν τούτο δεν δύναται να υπερβή το 50% ταύτης. Αι μέχρις εκδόσεως της παρούσης αποφάσεως, εκδοθείσαι υπό του Δ. Συμβουλίου του ΤΠΝ αποφάσεις περί παροχών εν τω πνεύματι της παρούσης και ανεξαρτήτως ποσοστού, θεωρούνται ως νομίμως εκδοθείσαι». Τα ανωτέρω εντός « » της παρ. 78, τροποποιηθέντα δια της παρ. 13 της υπ’ αριθ. 20912 της 13/20 Απρ. 1967 αποφ. Υπ. Εθν. Αμύνης (ΦΕΚ Β΄273) αντικατεστάθησαν ως άνω δια της υπ’ αριθ. Φ.21084/3/68 της 11/22 Φεβρ. 1969 ομοίας (ΦΕΚ Β΄ 135). ΣΤ΄.Νοσήλεια των εις το εξωτερικόν υπηρετούντων μελών: Εις τα εν τη αλλοδαπή υπηρετούντα μέλη του Τ.Π.Β.Ν. ως και τα μέλη των οικογενειών αυτών,  Σελ. 646(ια) Τεύχος      Σελ.       ουδεμία παροχή παρέχεται υπό του Τ.Π.Β.Ν. δια νοσήλεια οιασδήποτε φύσεως περιλαμβανομένης και της προμηθείας ομματοϋαλίων. Ζ΄.Έξοδα προμηθείας ομματοϋαλίων: 79.«(1).Για κάθε μέλος της οικογενείας του ασφαλισμένου, αναγνωρίζεται η προμήθεια ενός ζεύγους γυαλιών κάθε δυο χρόνια με ενιαίο ανώτατο όριο παροχής για κάθε ζεύγος, το ποσόν των 30.000 δρχ. ή 88 ΕΥΡΩ». Η παρ. 79 εδάφ. 1 αντικαταστάθηκε ως άνω από το εδάφ. β΄παρ. 2 της αριθ. 954.1/1/02/ 1431 Ιαν.2002 (ΦΕΚ.Β΄96) Απόφ.Υπ. Εθν. Άμυν. (2)Σε περιπτώσεις εξαιρετικές που αιτιολογούνται κατόπιν γνωματεύσεως ΑΝΥΕ μπορεί το Δ.Σ. κατά την απόλυτη κρίση του να εγκρίνει παροχή παραπάνω από το ανώτατο καθοριζόμενο όριο για την αξία ειδικών γυαλιών ή για περισσότερα από ένα ζεύγος γυαλιά. (3)Οι παροχές που καθορίζονται από την παρούσα παράγραφο αποτελούν τα ανώτατα όρια με το γενικό περιορισμό ότι δεν μπορούν να υπερβαίνουν το 90% της δαπάνης που πραγματοποιήθηκε από τον ασφαλισμένο. Η παρ. 79, αντικαταστάθηκε ως άνω από την παρ. γ της 954.1/1/88/8-19 Φεβρ. 1988 (ΦΕΚΒ-89) Απ. Υπ. Εθν. Άμυνας. 37.Θ.β.6 Ταμείο Προνοίας Π.Ν. Η΄.Έξοδα παροχής υγειονομικής περιθάλψεως: 80.Οσάκις κατά την διενέργειαν της παροχής υγειονομικής περιθάλψεως υπό παντός είδους υγειονομικού προσωπικού Β.Ν. εις τους δεομένους και δικαιουμένους ταύτης πραγματοποιούνται έξοδα προς διευκόλυνσιν και αποτελεσματικήν εκπλήρωσίν της ταύτα καταχωρούνται εις ονομαστικόν πίνακα όστις θεωρούμενος υπό του προϊσταμένου της οικείας Ν. Υγειονομικής Υπηρεσίας υποβάλλεται εις την Διεύθυνσιν του Τ.Π.Β.Ν. όπως εγκριθή υπό του Διοικητικού Συμβουλίου του Τ.Π.Β.Ν. το διοικητικόν Συμβούλιον του Τ.Π.Β.Ν. βάσει του πίνακος τούτου εγκρίνει την ανάληψιν των δαπανηθέντων ως άνω εξόδων υπό του Τ.Π.Β.Ν. Δύναται το Διοικητικόν Συμβούλιον του Τ.Π.Β.Ν. να καθορίση παγίαν μηνιαίαν αμοιβήν εις προσωπικόν ασχολούμενον συνεχώς προς παροχήν υγειονομικής περιθάλψεως εις τους δικαιουμένους τοιαύτης. Χ΄.Πρόνοια υπέρ τέκνων ησφαλισμένων: 81.Εις την κατηγορίαν ταύτην περιλαμβάνονται: α)Η οργάνωσις παιδικών κατασκηνώσεων κατά την θερινήν περίοδον. β)Η οργάνωσις παιδικών εορτών κατά τας εορτάς. γ)Η πληρωμή αμοιβών δια παιδία έχοντα ανάγκην ειδικής παρακολουθήσεως. «82(1)Τα δικαιολογητικά κάθε περιπτώσεως καθορίζονται από το Δ.Σ. του Τ.Π.Ν. (2)Σε οποιαδήποτε περίπτωση που υποβάλλεται αίτηση παροχής χρηματικού ποσού από το Τ.Π.Ν. θα πρέπει να υποβάλλονται σ’ αυτό τα πρωτότυπα τιμολόγια των γενομένων δαπανών ή εάν αυτά έχουν κατατεθεί σε άλλη υπηρεσία (του Ναυτικού ή του Δημοσίου) για τη λήψη κάποιου ποσού της ίδιας δαπάνης, αντίγραφο αυτών και βεβαίωση για το ποσό που καλύφθηκε από την εν λόγω υπηρεσία. (3)Στις περιπτώσεις εκείνες, που ο ασφαλισμένος θα ζητεί αποκλειστικά και μόνο από το Τ.Π.Ν. την κάλυψη μέρους ή του όλου ποσού γενομένης από αυτόν δαπάνης, θα πρέπει να υποβάλλει την αίτηση με τα πρωτότυπα τιμολόγια στο Τ.Π.Ν., από το οποίο μετά την έγκριση της αιτήσεως θα χορηγείται βεβαίωση, για την υποβολή της στην Εφορία, στην οποία θα αναγράφεται: (α)Το συνολικό ποσό της γενομένης δαπάνης. (β)Το ποσό το οποίο καλύφθηκε από το Τ.Π.Ν. (γ)Το ποσό το οποίο επιβαρύνθηκε τελικά, ο ίδιος ο ασφαλισμένος για να εκπεσθεί από το φορολογητέο εισόδημα κατά την υποβολή της δηλώσεώς του στην Εφορία. (4)Στις περιπτώσεις των οδοντοπροσθετικών εργασιών θα πρέπει να ζητείται από το θεράποντα οδοντίατρο να αναλύει πάνω στο δελτίο παροχής υπηρεσιών ή την απόδειξη εισπράξεως το ποσό της δαπάνης, ως κατωτέρω: (α)Αμοιβή ιατρού (β)Αμοιβή οδοντοτεχνίτη και (γ)Αξία χρησιμοποιηθέντος υλικού. Η ανωτέρω ανάλυση είναι απαραίτητη προκειμένου το Δ.Σ. του Τ.Π.Ν. να μπορεί να εγκρίνει το ποσοστό που δικαιούται ο άμεσα και έμμεσα ασφαλισμένος για την αξία του υλικού». Η παρ. 82 αντικαταστάθηκε ως άνω από την παρ. ζ΄ της 874.1/3/85/16-27 Φεβρ. 1985 (ΦΕΚ Β΄ 102) απόφ. Υπ. Εθν. Άμυνας. 83.Αι αποφάσεις του Δ.Σ. του ΤΠΒΝ εκτελούνται υπό του Διευθυντού του ΤΠΒΝ. 84.Αι απορριπτόμεναι αιτήσεις τίθενται εις το αρχείον αφού γνωστοποιηθή εις τον ενδιαφερόμενον το γεγονός της απορρίψεως και οι λόγοι ταύτης. ΧΙΙΙ.Τελικαί διατάξεις: 85.Αποφάσεις ΓΕΝ υπ’ αριθ. 31241/55 από 26 Απρ. 1955 και 20248/58 από 16-1-58 ως και πάσα ετέρα διαταγή αντίθετος της παρούσης καταργούνται. 86.Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. (Αντί για τη σελ. 646,01) Σελ. 646,01(α) Τεύχος 1379 Σελ. 85 Ταμείο Προνοίας Π.Ν. 37.Θ.β.6

[Source: greek_legal_code_raptarchis | Tokens: 37258]